open-index/open-wikipedia-markdown huggingface dataset:
جھنگوچی

**جھنگوچی** (انگریزی میں جھنگوچی) جھنگ میں بولی جانے والی زبان ہے جو پنجابی زبان کا قدیم ترین اور خالص تریں لہجہ ہے اور ایک بڑے علاقہ میں بولی جاتی ہے جو خانیوال سے شروع ہوتا ہوا دریاۓ راوی اور دریاۓ چناب کے دونوں اطراف سے ضلع گوجرانوالہ تک پھیلا ہوا ہے۔ اور اس تمام علاقہ میں ایک ہی قسم کے رسوم و رواج ہیں۔ **جھنگوچی** لہجے اور عظیم رسوم کا یہ علاقہ کئی پہلوؤں‎ سے مشہور ہے، جس نے ہیر رانجھا اور مرزا صاحبہ کی رومانوی داستانوں کو جنم دیا۔

دوہڑہ، ماہیا اور ڈھولا جھنگوچی زبان کی مشہور اصناف سخن ہیں۔

جھنگوچی زبان کے مشہور ترین شعرا میں مہر محمد ریاض سیال، یاسین، اشفاق، قمر جتوئی،ہاشمی اور باوا مظہر بخاری کے نام قابل ذکر ہیں۔

## ادبی کلاسیک
* ہیر دمودر
* کمال کہانی

## جھنگوچی دوہڑے

اٹھی کھول کتاب تے دس قاضی ادوں وقت نماز ادوں یار آ گئے

ادوں پاک امام اذان چا دتی گھنڈ کھول ڈٹھا دلدار آ گئے

کی کرئیے فرض عظیم ہن دوہیں میری سوچ توں پانی تار آ گئے

ابرار نماز قضا پڑھسی، اٹھی ادب کرو سرکار آ گئے

(ابرار)

چھڈ بلندی نوں اے شہنشاہ جمال میرا مٹـّی تے مٹی دا چن ویکھ‍ ونج

اوہدی مٹھی مٹھی گفتگو آکے سن بھولا بھالا جیہا بانک پن ویکھ‍ ونج

توں فقط رات کالی دا ہیں آسرا اوہدا دینہہ رات دونہواں اتے راج ہے

جیہڑا مٹی دا ہو کے وی بے داغ ہے باوے مظہر ہوراں دا سجن ویکھ‍ ونج

(باوا مظہر بخاری)

ڈاہڈا خوش ہاموں چوداں اگست آلے دینہہ میرے لوڈے سجن میرے سنگ ہوونائے

ہوسی سرخی تے پوڈر رخساراں اتے وکھرا ہر ہک نظارے دا رنگ ہوونائے

توڑ ونج کے میں غمگین گھر آونائے سیکھ‍ تے میری ہک ہک امنگ ہوونائے

پتہ کوئی ناہ مینوں بھیڑے مقسوم دا ڈھولے رنگ پور تے میں کملے جھنگ ہوونائے

## مزید پڑھیئے'''
* ہیر رانجھا
* مرزا صاحباں

## خارجی ربط'''
* جھنگ کی ویب گاہ 
* حکومت پاکستان کی ویب گاہ، جانئیے ضلع جھنگ کے بارے میں

زمرہ:پاکستان کی زبانیں
زمرہ:پنجابی کے لہجے
زمرہ:جھنگوی بولنے والے علاقے
زمرہ:زبانیں
زمرہ:ویکی ڈیٹا سے مطابقت رکھنے والی مختصر تفصیل
مصنوعی ذہانت

**مصنوعی ذہانت** () یا مختصرًا **اے آئی** (**مذ**) ایک ایسی شاخ ہے جو کمپیوٹر سائنس اور مشینیات کے میدان میں انسانی ذہانت کے اصولوں کو نقل کرتی ہے۔ یہ ٹیکنالوجی مشینوں کو ایسی صلاحیت فراہم کرتی ہے کہ وہ انسانوں کی مانند سوچ سکیں، مسائل کا حل نکال سکیں اور فیصلہ کر سکیں۔ اے آئی طبیعیات کی طرح ایک نظم وضبط ہے۔ یہ کمپیوٹر سائنس کی ایک شاخ ہے جو ذہین کارندوں کی تخلیق سے متعلق ہے، جو ایسے نظام ہیں، جو استدلال کر سکتے ہیں، سیکھ سکتے ہیں اور آزادانہ طور پر کام کر سکتے ہیں۔ بنیادی طور پر اے آئی کا تعلق ایسی مشینوں کی تعمیر کے لیے استعمال ہونے والے نظریہ اور طریقہ کار سے ہے، جو انسانوں کی طرح سوچتے اور کام کرتے ہیں۔ اس نظم و ضبط میں مشین لرننگ ہے، جو مصنوعی ذہانت کا ایک ذیلی شعبہ ہے۔

## تاریخ
آرٹیفشل انٹیلی جنس یا مصنوعی ذہانت (AI) کا آغاز 1940ء کی دہائی میں ہوا جب ریاضیاتی استدلال یا لسان الاعداد (Digital Language) پر مبنی پروگرام کے مطابق چلنے والا ڈیجیٹل کمپیوٹر ایجاد ہوا۔ 1950ء میں ایلن ٹورنگ نے ٹورنگ ٹیسٹ کی تجویز پیش کی تاکہ مشین کے ذہین رویے کو ظاہر کرنے کی صلاحیت کا اندازہ لگایا جا سکے جو انسان سے مختلف نہیں ہوتا۔ 1956ء میں ڈارٹ ماتھ کانفرنس کے دوران *مصنوعی ذہانت* کی اصطلاح وضع کی گئی، جہاں جان میک کارتھی، مارون منسکی، نتھینیئل روچیسٹر اور کلاڈ شینن جیسے علمبرداروں نے انسانی ذہانت کی نقل کرنے کے لیے مشینوں کی صلاحیت پر بحث و مباحثہ اور تبادلۂ خیال کیا۔ 1960ء-1970ء کے دورانیہ میں ابتدائی مصنوعی ذہانت پر ہونے والی تحقیق علامات کی مدد سے وضع کیے جانے والے طریقوں کے ذریعے مسئلہ حل کرنے پر مرکوز تھی۔ جس کے نتیجے میں ELIZA جیسے پروگرام (ایک ابتدائی قدرتی لینگویج پروسیسنگ سسٹم) نے اور مختلف مہارتیں رکھنے والے سسٹمز نے نمایاں پیشرفت کی۔

## اقسام
مصنوعی ذہانت کو عمومی طور پر چار اقسام میں تقسیم کیا جاتا ہے:
* **رد عمل مشینیں** (Reactive Machines): یہ مشینیں مخصوص کاموں میں ماہر ہوتی ہیں اور ماضی کے تجربات کو یاد نہیں رکھتیں۔
* **محدود یادداشت** (Limited Memory): یہ مشینیں ماضی کے تجربات کو مختصر مدت کے لیے یاد رکھ سکتی ہیں۔
* **ذہنی نظریہ** (Theory of Mind): یہ مشینیں دوسروں کے جذبات اور خیالات کو سمجھنے کی صلاحیت رکھتی ہیں۔
* **خود آگاہی** (Self-awareness): یہ مشینیں خود شعور رکھتی ہیں اور اپنے وجود سے آگاہ ہوتی ہیں۔

## استعمالات
مصنوعی ذہانت کا استعمال مختلف شعبوں میں ہو رہا ہے، جیسے:
* **طبی میدان**: بیماریوں کی تشخیص اور علاج کے منصوبے۔
* **تعلیم**: ذاتی نوعیت کے تعلیمی منصوبے۔
* **صنعت**: خود کار مشینیں اور روبوٹک نظام۔
* **مالیاتی خدمات**: دھوکا دہی کی شناخت اور خودکار سرمایہ کاری۔

## چیلنج
مصنوعی ذہانت کے ساتھ کئی چیلنج وابستہ ہیں، جیسے:
* **اخلاقی مسائل**: مشینوں کی خود مختاری کے اثرات۔
* **بے روزگاری**: انسانوں کی جگہ مشینوں کا استعمال۔
* **فیصلہ سازی میں تعصب**: ڈیٹا کی بنیاد پر غلط نتائج۔

## مستقبل
مصنوعی ذہانت کا مستقبل روشن ہے، لیکن اس کے مثبت اور منفی پہلوؤں کو مدنظر رکھنا ضروری ہے۔ ماہرین کے مطابق، اس ٹیکنالوجی کے ذریعے زندگی کے تمام شعبوں میں انقلاب آ سکتا ہے، لیکن اس کے غلط استعمال سے خطرات بھی لاحق ہو سکتے ہیں۔

## حوالہ جات

## بیرونی روابط
* مصنوعی ذہانت کو سمجھنے کے لیے آسان گائیڈ، بی بی سی اردو


زمرہ:تشکیلی علوم
زمرہ:ذہانت بلحاظ قسم
زمرہ:سائبرنیٹکس
زمرہ:کمپیوٹر کا علم الاعصاب
زمرہ:مطالعہ کے کمپیوٹیشنل میدان
زمرہ:نظریہ نظامات
زمرہ:ویڈیو گیم کی اصطلاحات
زمرہ:آگہی
زمرہ:کمپیوٹر
اوزار

تصغیر
**اوزار** (tool)
* ایک ایسی شے جس کو کوئی کام کرنے یا کسی ہنر کاری کے لیے استعمال کیا جاتا ہو۔
* کوئی طریقہ یا راستہ یا ذریعہ کے جس پر چل کر کوئی عمل انجام دیا جا سکتا ہو۔


زمرہ:ویکی ڈیٹا سے مختلف مختصر وضاحت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
آلہ

علمی طور پر آلے یا machine سے مراد ایک ایسی اختراع ہوتی ہے کہ جو ایک قسم کی توانائی حاصل کر کے اس کو کسی دوسری توانائی (عام طور پر حرکی) میں تبدیل کر دے۔ جبکہ عمومی طور پر ایک آلے سے کسی ایسی چیز کا تصور ذہن میں آتا ہے کہ جو مختلف حرکت کرتے ہوئے حصوں یا اجزاء پر مشتمل ہو اور ان میں پیدا ہونے والی حرکت سے کوئی کام لیا جا سکتا ہو۔ جیسا کہ اوپر آلے کی علمی تعریف میں ذکر آیا کہ ایک آلے کو کسی نا کسی قسم کی توانائی کے منبع کی ضرورت ہوتی ہے جس کو اس آلے کے ليے درکار ادخال یا input کہا جاتا ہے۔

جن اختراعات میں سخت اور حرکت کرنے والے حصے موجود نہ ہوں تو اس سے عام طور پر مراد ایک پرزے tool کی لی جاتی ہے یا بعض اوقات ایسے آلات ہی کو اختراع بھی کہہ دیا جاتا ہے۔

## حوالہ جات

زمرہ:آلات
زمرہ:برقی آلاتی ہندسیات
زمرہ:تصنیع
زمرہ:کامنز زمرہ جس کا ربط ویکی ڈیٹا پر ہے
زمرہ:میکانیکی انجینئری
زمرہ:ٹیکنالوجی
دریائے چناب

[بائیں|تصغیر|200px|دریائے [چناب، پنجاب، پاکستان]]
**دریائے چناب **  چناب کا نام 'چن' اور 'آب' سے مل کر بنا ہے جس میں چن کا مطلب چاند اور آب کا مطلب پانی ہے،  (چندر بھاگ دریائے چناب کا پرانا نام ہے۔) دریائے چندرا اور دریائے بھاگا کے بالائی ہمالیہ میں ٹنڈی کے مقام پر ملاپ سے بنتا ہے، جو بھارت کی ریاست ہماچل پردیش کے ضلع لاہول میں واقع ہے۔ بالائی علاقوں میں اس کو چندرابھاگا کے نام سے بھی پکارا جاتا ہے۔ یہ جموں و کشمیر کے جموں کے علاقہ سے بہتا ہوا پنجاب کے میدانوں میں داخل ہوتا ہے۔ پاکستان کے ضلع جھنگ میں تریموں بیراج کے مقام پر یہ دریائے جہلم سے ملتا ہے اور پھر دریائے راوی کو ملاتا ہوا اوچ شریف کے مقام پر دریائے ستلج سے مل کر پنجند بناتا ہے، جو کوٹ مٹھن کے مقام پر دریائے سندھ میں جا گرتا ہے۔ دریائے چناب کی کل لمبائی 960 کلو میٹر ہے اور سندھ طاس معاہدہ کی رو سے اس کے پانی پر پاکستان کا حق تسلیم ہے۔ ویدک زمانہ (قدیم ہندوستان) میں اس کو اشکنی یا اسکمتی کے نام سے اور قدیم یونان میں آچےسائنز کے نام سے جانا جاتا تھا۔ 325 قبل مسیح میں سکندر اعظم نے سکندریہ (جو آج شاید اوچ شریف یا مٹھن کوٹ یا چچارن ہے) نام سے ایک شہر دریائے سندھ کے نزدیک پنجند کے سنگم پر تعمیر کیا۔ پنجابی تہذیب میں چناب کا مقام ایک علامت کے طور پر ہے جس کے گرد پنجابی سوجھ بوجھ گھومتی ہے اور سوہنی مہینوال کی پنجابی رومانوی داستان دریائے چناب کے گرد ہی گھومتی ہے۔

## ریلوے'''

ہندوستان ریلوے، جموں و کشمیر میں دریائے چناب پر دنیا کا سب سے اونچا پل بنا رہی ہے جس کی تکمیل 2009ء میں متوقع ہے۔

## چناب فارمولا
چناب فارمولہ آسٹریلیا کی طرف سے 1960ء میں مجوزہ ایک معاہدہ ہے، جس میں کشمیر وادی اور دریائے چناب کے شمال دیگر مسلم اکثریتی علاقوں پر پاکستان جائیں گے اور جموں خطے اور دیگر ہندو اکثریتی علاقوں بھارت جمہوریہ کے اندر ہی رہیں گے لداخ شاید کچھ علاقوں تبت کے ساتھ ضم کر دیا جائے کرنے کے ملحقہ کے ساتھ اس کے ساتھ ساتھ بھارت چلے گئے ہیں کیا ہوتا۔ یہ مکمل طور پر ملوث ہے اور اس وجہ متجسم کبھی نہیں تمام جماعتوں نے مسترد کر دی گئی

## خارجی ربط'''
* [//en.wikipedia.org/wiki/Chenab انگریزی ربط کے لیے کلک کریں ][//en.wikipedia.org/wiki/Chenab For English Link Click Here ]

زمرہ:ایشیاء کے بین الاقوامی دریا
چناب
زمرہ:پنجاب، پاکستان کے دریا
زمرہ:جموں و کشمیر کے دریا
زمرہ:دریائے سندھ طاس
زمرہ:ہماچل پردیش کے دریا
زمرہ:بھارت کے دریا
زمرہ:چھوٹے پیغام خانوں کا استعمال کرنے والے مضامین
زمرہ:پنجاب قبل از تقسیم
زمرہ:جغرافیہ پنجاب (بھارت)
زمرہ:پنجاب، پاکستان
زمرہ:پنجاب (بھارت)
زمرہ:دریائے سندھ کے معاون
زمرہ:ہماچل پردیش
زمرہ:جموں و کشمیر
سرگذشت حاجی بابا اصفہانی

تصغیر|سرگزشت حاجی بابا اصفہانی

**سرگزشت حاجی بابا اصفہانی**  ایک کتاب ہے۔ جو انگریز مدبر اور سیاح جیمس مورئیر کی مشہور تصنیف ہے۔ جس میں مصنف نے ایرانی طرز معاشرت اور آداب و رسوم کا نقشہ بڑے دلچسپ اور مزاحیہ انداز میں کھینچا ہے۔ اس ناول نما سفرنامہ کا ہیرو حاجی بابا اصفہانی ہے جو اصفہان کے ایک مشہور حجام حسن کربلائی کا لڑکا تھا۔ اور اپنی ذہانت، مہم جوئی اور شرارتوں کے باعث اونچے مرتبے پر پہنچا۔ جیمس مورئیر سات سال تک ایران میںبرطانوی سفارت خانے میں اعلیٰ عہدے پر فائز رہا۔ اور 1815ء میں ریٹائر ہو کر لندن واپس گیا جہاں اس نے اپنے سفر ناموں کی تکمیل کے بعد 1824ء میں حاجی بابا اصفہانی لکھی۔ یہ کتابایران میں اس قدر مقبول ہوئی کہ اس کا فارسی ترجمہ شائع کیا گیا۔

## اردو ترجمہ
بیسویں صدی میں تاجور نجیب آبادی نے اس سرگزشت کو "حاجی بابا اصفہانی" کے عنوان سے اردو قالب میں ڈھالا جس میں علاوہ ایرانی رسوم و رواج کے مترجم نے بابا اصفہانی کی زبانی ہندوستانی طرز حکومت و آداب معاشرت اور ہندوستان سے متعلق دیگر معلومات عامہ کو بھی بیان کیا ہے۔

## حوالہ جات

زمرہ:انگریزی ناول
زمرہ:ناول جن پر فلمیں بنیں
زمرہ:1824ء کے برطانوی ناول
زمرہ:ایران برطانیہ تعلقات
چاند گرہن

[300px|تصغیر|چاند گرہن کا [مسیط ]]
زمین کا وہ سایہ جو زمین کی گردش کے باعث کرہ زمین کے چاند اور سورج کے درمیان آ جانے سے چاند کی سطح پر پڑتا ہے اور چاند تاریک نظر آنے لگتا ہے۔ چاند گرہن کبھی جزوی ہوتا ہے اور کبھی پورا۔ یہ اس کی گردش پر منحصر ہے۔ زمین اور چاند تاریک کرے ہیں۔ اور یہ دونوں سورج سے روشنی حاصل کرتے ہیں۔ زمین سورج کے گرد اپنے مدار پر گھومتی ہے اور چاند زمین کے گرد اپنے مدار پر گھومتا ہے۔ یہ سال میں دو مرتبہ ایک دوسرے کے سامنے آ جاتے ہیں جس سے ایک کا سایہ دوسرے پر پڑتا ہے۔ چاند پر سایہ پڑتا ہے تو چاند گرہن اور سورج پر پڑتا ہے تو سورج گرہن کہلاتا ہے۔

## نگار خانہ

File:Lunar-eclipse-09-11-2003-cropped.jpeg|
File:Lunar Eclipse by Jiyang Chen.jpg|
File:Eclipse from moon.jpg|


زمرہ:چاند گرہن
زمرہ:فلکیات
زمرہ:گرہن
زمرہ:ویکی ڈیٹا سے مختلف مختصر وضاحت
شیخ قلندر بخش جرات

**جرات** اردو شاعر تھے جن کا اصلی نام یحٰیی امان تھا۔ والد حافظ امان دہلی کے باشندے تھے۔ سلسلہ خاندان رائے امان سے ملتا ہے۔ جو محمد شاہ کے زمانے میں شاہی دربان تھے۔ ولادت دہلی میں ہوئی۔ صغرسنی ہی میں فیض آباد چلے گئے۔ جعفر علی حیرت سے کلام پر اصلاح لیتے تھے۔ علم نجوم اور موسیقی میں مہارت حاصل تھی۔ ستار خوب بجاتے تھے۔ پہلے حافظ رحمت خاں کے لڑکے نواب محبت خاں کی رفافت میں رہے۔ پھر 1800ء  میں لکھنؤ آئے اور شہزادہ سلیمان شکوہ کے دربار سے وابستہ ہو گئے۔ چیچک یا کسی حادثے سے نابینا ہو گئے۔ لکھنؤ میں فوت ہوئے۔ معاملہ بندی کے اور رکیک اور گرے ہوئے جذبات کی شاعری کے لیے خصوصی شہرت حاصل کی۔ کچھ لوگوں کا کہنا ہے کہ نابینا نہیں تھے۔ صرف عورتوں کی محفلوں میں شرکت کرنے کے لیے خود کو نابینا بنا لیا۔ لیکن آخری عمر میں سچ مچ نابینا ہو گئے۔



## حوالہ جات

زمرہ:1748ء کی پیدائشیں
زمرہ:1810ء کی پیدائشیں
زمرہ:1810ء کی وفیات
زمرہ:اردو شعرا
زمرہ:اٹھاریں صدی کے ہندوستانی شعرا
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:بھارتی مصنفین
زمرہ:دہلی کے شعرا
زمرہ:مسلمان شعراء
زمرہ:اٹھارہویں صدی کے مرد مصنفین
زمرہ:اٹھارہویں صدی کے ہندوستانی مسلمان
حارث بن حلزہ

**حارث بن حلزہ** عرب جاہلیت کا شاعر۔ شعرائے سبع معلقات میں شمار ہوتا ہے۔ اس نے حیرہ کے بادشاہ عمرو بن ہند کے سامنے ایک قصیدے کے ذریعے اپنے قبیلے کی بڑی کامیاب وکالت کی تھی۔ اس کی طرف ایک دیوان بھی منسوب کیا جاتا ہے۔ جو 1922ء میں طبع ہوا۔ 1820ء اور 1827ء میں اس دیوان کے لاطینی تراجم بھی شائع ہوئے۔
**عہد جاہلیت کا ممتاز شاعر**

## حالات زندگی

ابو ظلیم حارث بن حلزہ بکری کو بنو بکر میں وہی مقام حاصل ہے جو عمرو بن کلثوم کو بنو تغلب میں حاصل تھا۔ یہ بھی عمرہ بن کلثوم کی طرح اپنے اس معلقہ کی وجہ سے مشہور ہوا، جس کے متعلق کہا جاتا ہے کہ اس نے بادشاہ عمرو بن ہند کی موجودگی میں یہ قصیدہ فی البدیہہ کہا تھا تاکہ وہ اس وجہ سے بادشاہ کا رجحان اپنی طرف کرلے اور اپنی قوم پر لگائے گئے الزمات کا دفاع کرے۔ یہ قصیدہ کہنے کا سبب یہ ہے کہ بنو بکر و بنو تغلب نے عمرہ بن ہند کے سامنے ہتھیار ڈال کر یہ طے کیا کہ وہ دونوں قبیلوں سے ضمانتیں لے کر ظالم سے مظلوم کا حق دلائے گا۔ عمرو بن ہند کے دربار میں دونوں قبیلوں نے ایک دوسرے پر الزام تراشیاں کیں۔ بنو تغلب نے بنو بکر پر غداری کا الزام لگایا۔ نوبت یہاں تک پہنچی کے دونوں فریق عمرو بن ہند کے سامنے جھگڑنے گے اور نوبت ہاتھا پائی تک پہنچ گئی۔ بادشاہ کا میلان بنو تغلب کی طرف تھا۔ اس جانبداری نے حارث بن حلزہ کے جذبات کو ابھارا جو دربار میں موجود تھا۔ وہ یکدم کھڑا ہو گیا اور اس نے فی البدیہہ اپنا قصیدہ شروع کر دیا۔ اس وقت وہ اپنی کمان پر ٹیک لگائے کھڑا تھا کہتے ہیں وہ اس قدر مغلوب الغضب ہو گیا کہ اس کا ہاتھ کٹ گیا اور اسے محسوس بھی نہیں ہوا۔ اس نے احسن انداز میں بادشاہ کی مدح سرائی کی کہ وہ اس کی سوچ پر غالب آگیا اور اسے ہم خیال بنا لیا۔ اس کے دل میں بنو بکر کے سردار نعمان بن ہرم کی جلد بازی کی وجہ سے جو کینہ بھرا ہوا تھا اسے بھی ختم کر دیا۔ حارث نے ایک طویل عمر پائی اور اس کی وفات 50 ہجری قبل ہوئی۔ اصمعی کا خیال ہے اس قصیدہ کو سناتے وقت اس کی عمر ایک سو پیتنس (135) سال تھی ۔

## شاعری

اس کا جو کلام ہم تک پہنچا ہے وہ ایک قصیدہ اور چند قطعات ہیں،جن سے اس کی شہرت کا پتہ چلتا ہے اور نہ اس کے طبقہ کا تعین ہو سکتا ہے۔ اس کی مثال بھی طرفہ اور عمرو کلثوم جیسی ہے۔ اس لمبا قصیدہ حسن ترتیب، روانی اور انفرادیت کی بنا پر بہت مقبول ہوا۔ خصوصاً ایک ہی جگہ پر اس قدر طویل قصیدہ فی البدیہہ کہنے کی وجہ زیادہ پسند کیا گیا، ابو عمرو شیبانی کا کہنا ہے کہ اگر اس قصیدہ کی تیاری میں ایک سال کا عرصہ لگا دیتا تو اس کو ملامت نہیں کی جا سکتی ہے۔ لوگ کہتے ہیں کوڑھ میں مبتلا ہونے کی وجہ سے حارث نے یہ قصیدہ پردے کے پیچھے سنایا تھا۔ بادشاہ نے اس کی حوصلہ افزائی کی اور حارث کو داد دیتے ہوئے حکم دیا کہ اس درمیان سے پردہ ہٹا دیا جائے۔ اس قصیدے کی ابتدا تغزل سے کی ہے پھر اپنی اونٹنی کی تعریف کی ہے پھر بنو تغلب کو ان کی لڑائیوں کا طعنہ دیا ہے جن پر بنو بکر غالب رہا اور ان میں عرب کے قابل ذکر واقعات بھی بیان کیے ہیں پھر عمرو بن ہند کی مدح کی اور آخر میں اپنے قبیلے کی بڑائی اور اس کے عظیم کارناموں کو فخریہ انداز میں بیان کیا ہے۔
## حوالہ جات

زمرہ:بنو بکر
زمرہ:پانچویں صدی کی عرب شخصیات
زمرہ:چھٹی صدی کی عرب شخصیات
زمرہ:چھٹی صدی کے عرب شعراء
زمرہ:زمانہ جاہلیت کے عرب شعراء
زمرہ:عربی شعراء
حارث بن عمیر ازدی

**حارث** نام ، باپ کا نام عمیر تھا ، قبیلۂ ازد سے نسبی تعلق تھا۔صحابی رسولﷺ تھے۔

## اسلام
فتح مکہ سے پہلے اسلام لائے۔

### سفارت اور شہادت
آنحضرت ﷺ نے جب سلاطین اور امرء کے پاس دعوتِ اسلام کے خطوط بھیجے تو ایک خط شرجیل بن عمر فرمانروائے بصریٰ کے نام بھی لکھا، حضرت حارثؓ کو اس کے پہنچانے کی خدمت سپرد ہوئی، یہ خط لے کر مقام موتہ پہنچے تھے کہ شرجیل سے ملاقات ہو گئی، اس نے پوچھا کہا ں جا رہے ہو، حارث نے کہا شام ،شرجیل نے کہا تم کسی کے قاصد معلوم ہوتے ہو انھوں نے کہا ہاں رسول اللہﷺ کا قاصد ہوں، یہ سن کر اس نے حارثؓ کی مشکیں کسوا کے قتل کر دیا، حارثؓ تاریخ اسلام میں سب سے پہلے قاصد ہیں جس نے خدا کی راہ میں جام شہادت پیا، آنحضرتﷺ کو ان کی شہادت کی خبر ملی تو آپ کو سخت صدمہ ہوا اور حارث کے خون کے انتقام کے لیے زید بن حارثہؓ کی سرکردگی میں ایک سریہ موتہ روانہ کیا، اسی میں حضرت ؓ زید اور حضرت جعفر طیارؓ وغیرہ شہید ہوئے تھے۔

### مدفن
شرحبیل بن عمرو غسانی کے اسے شہید کرنے کے بعد، اسے طفیلہ گورنری کے علاقے بصیرہ میں دفن کیا گیا، جو اردن کی ہاشمی سلطنت کے گورنروں میں سے ایک ہے، جو جنوب میں واقع ہے۔ آپ کی وفات سنہ 8ھ میں ہوئی۔

## حوالہ جات

زمرہ:ازد
زمرہ:صحابہ و صحابیات
حاکم اعلی

Supreme Authority

کسی نظام عدلیہ کی انتہائی عدالت یا کسی انتظامی محکمہ کا حاکم اعلی جس کے احکام آخری، فیصلہ کن ہوں اور جن کی مزید اپیل نہ ہو سکے۔ پاکستان میں سپریم کورٹ عدالتی رنگ میں اور صدر مملکت انتظامی رنگ میں حاکم اعلی کہلائیں گے۔’’ اعلی‘‘ اسم تفصیل کا صیغہ ہے۔ قرآن پاک میں خدا تعالٰی کی ذات کے لیے ’’احکم الحاکمین ‘‘ کے الفاظ مخصوص ہیں جو کسی انسان کی ذات کے لیے مخصوص نہیں ہو سکتے۔

زمرہ:سیاسی اصطلاحات
زمرہ:قانونی اصطلاحات
سید حبیب

پیدائش: 1891ء

وفات: 1951ء

اردو کے مشہور اور ممتاز اخبار نویس۔ 1891ء میں جلال پور جٹاں، ضلع گجرات میں پیدا ہوئے۔ مشن ہائی اسکول وزیر آباد سے میٹرک کیا پھر لاہور چلے آئے اور رسالہ پھول اور تہذیب نسواں کے مدیر مقرر ہوئے۔ اس کے بعد کلکتے سے اپنا ذاتی اخبار ’’نقوش‘‘ بھی جاری کیا۔ جس نے بے پناہ مقبولیت حاصل کی۔ بعد ازاں لاہور میں آکر ’’سیاست‘‘ جاری کیا جسے حکومت نے بند کر دیا۔ 1949ء کے آغاز میں روزنامہ “غازی“ نکالا لیکن چند برس بعد یہ بھی بند ہو گیا۔ سید صاحب نہایت بے باک اور نڈر اخبار نویس تھے۔ آپ نے اس آزاد خیالی اور بے خوفی کی پاداش میں کئی بار قید و بند کے مصائب برداشت کیے۔

زمرہ:1891ء کی پیدائشیں
زمرہ:1951ء کی وفیات
زمرہ:صحافی
حبیب الرحمن

عالم دین ،بہت اچھے مقرر اور آزاد خیال رہنما

## پیدائش
رئیس الاحرار حضرت مولانا حبیب الرحمن لدھیانویؒ 11 صفر 1310ھ / 3 جولائی 1892ء کو لدھیانہ میں پیدا ہوئے۔ ان کے والد حضرت مولانا محمد زکریاؒ لدھیانہ کے معروف عالمِ دین اور مفتیٔ اعظم پنجاب تھے۔
## تعلیم
ابتدائی تعلیم اپنے دادا مولانا شاہ محمد لدھیانویؒ سے حاصل کی۔ 1903ء میں دادا جان کے وصال کے بعد مولانا نور محمد لدھیانویؒ کے ’مدرسہ حقانی‘ لدھیانہ میں داخل کروائے گئے، جہاں ابتدائی کتابیں پڑھنے کے بعد وہ جالندھر اور امرتسر میں بھی زیرِ تعلیم رہے۔
جنگِ بلقان کا آغاز ہوا تو مولانا حبیب الرحمن کے دل میں انگریزوں کے خلاف نفرت نے شدت اختیار کرلی تھی۔ اسی دوران اپنے ہم مکتبوں کے ساتھ مل کر مولانا نور محمد لدھیانویؒ کے ’اسلامیہ اسکول‘ کے میدان میں ایک جلسے کا اہتمام کیا۔ 1857ء کے بعد اپنی نوعیت کا یہ پہلا جلسہ تھا۔ اس جلسے میں زندگی کے تمام شعبوں سے تعلق رکھنے والے اور تمام مذاہب کے لوگوں نے شرکت کی تھی۔ یہ جلسہ ان کی زندگی میں ایک سنگِ میل تھا، جہاں سے ان کی سیاسی زندگی کا آغاز بھی کہا جا سکتا ہے۔ 1917ء میں تعلیم کی غرض سے دار العلوم دیوبند تشریف لے گئے، جہاں ان کا تعارف اس دور کی اکابر شخصیات سے ہوا۔ ان میں حضرت اقدس شاہ عبد الرحیم رائے پوریؒ اور شاہ عبد القادر رائے پوریؒ کے نام سرِفہرست ہیں۔
## تحریکی خدمات
1919ء میں تحریکِ خلافت کے ابتدائی دور سے ہی جلسوں میں شرکت کرنے لگے۔ جلیانوالہ باغ کے سانحے نے مولاناؒ کی تحریکی سرگرمیوں کے لیے مہمیز کا کام دیا۔ وہ 1920ء سے 1950ء تک جمعیت العلمائِ ہند کے رکن رہے۔ اپنے سیاسی تدبر کی بنیاد پر مجلسِ احرار اور جمعیت العلماء ہند کو آپس میں ملائے رکھنا یقینا ان کا کمال تھا۔ وہ پنجاب میں تحریکِ خلافت کے روحِ رواں سمجھے جاتے تھے۔ نیز تحریکِ خلافت کی سینٹرل کمیٹی تمام اہم امور میں بذریعہ خط کتابت ان کے ساتھ رابطے میں رہتی تھی۔
## قید و بند
1920ء میں تحریکِ خلافت اور 1921ء میں تحریکِ عدم تعاون میں سرگرم کردار ادا کرنے کی پاداش میں انھیں پابندِ سلاسل ہونا پڑا۔ اس کے بعد تحریکاتِ آزادی میں کام کرنے کی وجہ سے وقتاً فوقتاً قید کا سامنا کرنا پڑا۔ 1921ء سے 1947ء تک انگریز سامراج نے انھیں متعدد بار گرفتار کیا۔ انھوں نے مجموعی طور پر 13 سال 6 ماہ جیلوں میں گزارے۔
لدھیانہ کے عوام مولانا حبیب الرحمنؒ سے بے پناہ عقیدت اور محبت رکھتے تھے، جس کا ایک شان دار مظاہرہ 1922ء میں اس وقت دیکھنے میں آیا، جب لدھیانہ کی جیل میں انگریز سامراج نے انھیں پھانسی کی کوٹھڑی میں بند کر دیا۔ اس کے بعد پورے شہر لدھیانہ سے ہزاروں کی تعداد میں عوام جلوس کی شکل میں احتجاج کے لیے نکلے، جن میں 5000 خواتین بھی شامل تھیں۔ اس جلوس نے حکومت پر ایک رعب قائم کر دیا۔
1926ء میں لدھیانہ کی شاہی مسجد پر جب قادیانیوں نے قبضہ کر لیا تو اس کو چھڑوانے میں بھی مولانا حبیب الرحمن لدھیانویؒ کا کردار نمایاں رہا۔
## وفات
حبیب الرحمن 1956ء میں بھارت کی دار الحکومت دہلی میں انتقال کر گئے۔

## حوالہ جات
ماہنامہ مجلہ رحیمیہ، لاہور، جولائی 2020ء۔ مضمون از وسیم اعجاز کراچی

https://rahimia.org/articles/maulana-habib-ur-rehman-ludhianvi/

زمرہ:1892ء کی پیدائشیں
زمرہ:1956ء کی وفیات
زمرہ:بھارتی علمائے اسلام
زمرہ:بھارتی مسلم شخصیات
زمرہ:دہلی میں وفات پانے والی شخصیات
حبیب الرحمن خان

**حبیب الرحمان خان شیروانی** یا **نواب حبیب الرحمان خان** (پیدائش: 5 جنوری1867ء وفات: 11اگست 1950ء) بھارت کے عالم دین، دار العلوم ندوۃ العلماء کے استاد اور علامہ شبلی نعمانی کے رفیق تھے، اردو ادیب تھے۔ آپ 1918ء سے 1919ء تک جامعہ عثمانیہ کے پہلے وائس چانسلر تھے۔

## حالات زندگی
حبیب الرحمن خاں شروانی علی گڑھ کے قریب موضع بھیکم پور پیدا ہوئے۔ ابتدائی تعلیم آگرہ کالج میں حاصل کی۔ اسی زمانے میں تصنیف و تالیف کا شوق پیدا ہوا۔ مختلف رسائل اور اخبارات میں مضامین لکھنے شروع کیے۔ ایک عرصہ تک ’’الندوہ‘‘ لکھنؤ کے ایڈیٹر رہے۔ 1918ء میں ریاست حیدرآباد میں ’’صدر الصدور امور مذہب‘‘ کے فرائض سونپے گئے۔ 1922ء میں نواب صدر یار جنگ بہادر کا خطاب سرکاری نظام سے ملا۔ 13 سال بعد اپنے فرائض منصبی سے سبکدوش ہو کر علی گڑھ کے قریب اپنی ملکیت حبیب گنج میں واپس آ گئے۔ تصانیف دو درجن کے قریب ہیں جن میں علمائے سلف اور ’’نابینا علما‘‘ خصوصیت سے قابل ذکر ہیں۔

## مزید دیکھیے
* موسی خان شروانی
## حوالہ جات

زمرہ:اردو نثر نگار
زمرہ:انجمن ترقیِ اردو کے منتظمین و اراکین مجلس
زمرہ:1866ء کی پیدائشیں
زمرہ:1926ء کی وفیات
امیر حبیب اللہ خان

تصغیر|بائیں|حبیب اللہ آپنے گھوڑے پر سوار۔
والئی افغانستان امیر عبدالرحمن کے بڑے بیٹے تھے۔ سمرقند میں پیدا ہوئے۔ ان کے عہد میں انگریزوں نے افغانستان کی خارجی اور داخلی امور میں کامل آزادی تسلیم کر لی۔ 1905ء میں ہندوستان کا سفر کیا۔ اور اسلامیہ کالج لاہور کا سنگ بنیاد رکھا، کالج کا حبیبیہ ہال ان کے نام سے منسوب ہے۔ ان کے زمانے میں افغانستان میں ڈاکٹری علاج شروع ہوا۔ مغربی طرز کے مدرسے کھولے گئے اور پن بجلی گھر قائم ہوا۔ جلال آباد کے قریب شکار گاہ میں قتل ہوئے۔ 1901 سے لے کر 1919 تک افغانستان پر حکومت کی۔

## مزید دیکھیے

## حوالہ جات

زمرہ:1872ء کی پیدائشیں
زمرہ:1919ء کی وفیات
زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:افغان سیاستدان
زمرہ:افغان فرماں روا
زمرہ:افغان شخصیات
زمرہ:افغانستان میں 1910ء کی دہائی
زمرہ:افغانستان میں آتشیں اسلحہ سے اموات
زمرہ:افغانستان میں مقتول افراد
زمرہ:امیران افغانستان
زمرہ:بارکزئی خاندان
زمرہ:پشتون شخصیات
زمرہ:تاشقند کی شخصیات
زمرہ:ماخذ میں نامکمل اندراجات
زمرہ:مقتول افغان سیاست دان
زمرہ:مقتول فرماں روا
زمرہ:کامنز زمرہ جس کا ربط ویکی ڈیٹا پر ہے
زمرہ:1919ء میں ایشیا میں قتل
زمرہ:بیسویں صدی کے مقتول حکمران
زمرہ:افغانستان میں 1900ء کی دہائی
زمرہ:ویکی ڈیٹا سے مختلف مختصر وضاحت
زمرہ:سمرقند کی شخصیات
زمرہ: سمرقند میں پیدا ہونے والی شخصیات
زمرہ:بیسویں صدی کے حکمران
حبیب النجار

**حبیب النجار** یا حبیب نجار جنھیں مومن آل یاسین کے نام سے بھی یاد کیا ہے یہ نیک شخص تھے شام کے شہروں میں سے ایک شہرانطاکیہ کے رہنے والے تھے۔
وَجَاۗءَ مِنْ اَقْصَا الْمَدِيْنَۃِ رَجُلٌ يَّسْعٰى . اور ایک آدمی اس شہر کے دور مقام سے دوڑتا ہوا آیا۔(یٰسٓ:90) کے تحت قاضی ثناء اللہ پانی پتی لکھتے ہیں۔
یہ شخص حبیب نجار تھا (یعنی بڑھئی تھا) عبد الرزاق اور ابن ابی حاتم نے قتادہ کا یہی قول بیان کیا ہے۔ سدی نے کہا : حبیب دھوبی تھا۔ وہب نے کہا : حبیب ریشمی کپڑے بناتا تھا اور بیمار تھا۔ اس کو جذام ہو گیا تھا اس لیے شہر کے آخری دروازہ پر پڑا رہتا تھا اور مردمؤمن تھا‘ خیرات بہت کرتا تھا۔ دن میں جو کچھ کماتا تھا‘ شام کو دو حصے کر کے ایک حصہ خیرات کردیتا تھا اور ایک حصہ اپنے متعلقین کے صرف میں لاتا تھا۔
اصحاب الرس کے بارے میں مفسرین میں کئی قسم کے اختلافات ہیں۔ زیادہ مشہور یہی بات ہے اس سے مراد اہل انطاکیہ ہیں۔ ان کی طرف حبیب نجار نبی مبعوث ہوئے تو انھوں نے انھیں جھٹلایا لیکن آپ بدستور انھیں اللہ کا پیغام پہنچاتے رہے۔ بالاخر ان لوگوں نے آپ کو مار کر کنوئیں میں ڈال دیا۔ اسی وجہ سے یہ اصحاب الرس کے لقب سے مشہور ہوئے پھر اللہ نے اس کنوئیں سمیت اس بستی کو زمین دھنسا دیا
سدی نے کہا : قصہ یس والے اہل انطاکیہ ہیں، رس انطاکیہ میں ایک کنواں تھا جس میں لوگوں نے حبیب نجار کو قتل کیا تھا جو آل یس کا مومن تھا تو وہ لوگ اس کنویں کی طرف منسوب ہو گئے۔
علامہ یاقوت بن عبد اللہ حموی متوفی 626 ھ لکھتے ہیں :
انطاکیہ میں حبیب نجار کی قبر ہے دور و نزدیک سے لوگ اس کی زیارت کے لیے آتے ہیں۔
مفتی محمد شفیع متوفی 1396 ھ لکھتے ہیں :
یاقوت حموی نے یہ بھی لکھا ہے کہ حبیب نجار کی قبر انطاکیہ میں معروف ہے، دور دور سے لوگ اس کی زیارت کے لیے آتے ہیں۔
کوہ سلپیس کی چوٹی پر جو مزار ہے اُس کے متعلق مشہور ہے کہ وہ انہی کا ہے۔مفسرین کا خیال ہے کہ سورۃ یٰسین آیات 13 تا 29ء میں جس شخص کا ذکر ہے وہ بزرگ یہی ہیں۔انجیل میں بھی اس سے ملتا جلتا ایک قصہ ہے۔ لیکن اس قصے کے ہیرو کا نام اگابس ہے۔ مفسرین نے قرآن کی مذکورہ بالا آیات کی تشریح میں لکھا ہے کہ حضرت عیسی نے خدا کے حکم سے اہل انطاکیہ کی ہدایت کے لیے دو پیغمبر حضرت یحٰیی اور حضرت یونس بھیجے جنھیں ان لوگوں نے جھٹلایا۔ منحوس کہا اور قتل کی دھمکی دی۔ عین اس وقت حضرت نجار دوڑے ہوئے آئے اور چلا کر کہا کہ یہ سچے نبی ہیں لیکن لوگ ان کی بات ماننے کی بجائے ان پر ٹوٹ پڑے اور انھیں قتل کرکے کہنے لگے۔ ’’جاؤ جنت میں داخل ہو جاؤ‘‘ اس واقعے کے بعد اس قوم پر عذاب الہی نازل ہوا لیکن اللہ نے ان کی ہلاکت کے لیے آسمان سے کوئی چیز نہیں بھیجی بلکہ حضرت جبرائیل نے شہر پناہ کے دروازے پر کھڑے ہو کر ایسی دہشت ناک چیخ ماری کہ تمام کافر ہلاک ہو کر راکھ کا ڈھیر ہو گئے۔ مفسرین کے بقول حضرت حبیب النجار پہلے کافر تھے اور لکڑی کے بت بنایا کرتے تھے۔ جس کی وجہ سے ان کا لقب نجار ہوا۔ بعد میں پیغمبروں پر ایمان لے آئے تھے۔ الدمشقی نے نخبتہ میں لکھا ہے کہ جب ان کو شہید کیا گیا تو وہ تین دن تک اپنا کٹا ہوا سر اپنے ہاتھوں میں لیے پھرتے رہے اور زبان توحید الہی کے کلمات کا ورد کرتی رہی۔

## حوالہ جات

زمرہ:سامی اقوام
زمرہ:قدیم اقوام
زمرہ:قصص القرآن
حتی

** حتی** ایشیائے کوچک کی ایک قدیم قوم جس نے پندرھویں یا چودھویں صدی قبل مسیح میں اس علاقے میں جہاں اب ترکی آباد ہے۔ ایک عظیم سلطنت قائم کی۔ ان کا ذکر بائبل میں بھی آیا ہے۔ ان کی حکومت جاگیردارانہ نظام کی آئینہ دار تھی۔ جس میں عورت حکمرانی نہیں کر سکتی تھی۔ ڈیوڑھی کا استعمال سب سے پہلے انھوں نے کیا۔ یہ لوگ سلام کرتے وقت مٹھی بھینچ کر نازیوں کی طرح بازو آگے بڑھاتے تھے۔ ایک جنگجو قوم تھی۔ ساتویں صدی قبل مسیح میں صفحہ ہستی سے مٹ گئی۔ انسانی نسلوں کا مطالعہ کرنے والوں کا خیال ہے کہ لمبی ناک جو اب اہل یہود کا امتیازی نشان سمجھی جاتی ہے دراصل حتی لوگوں کی عطا کردہ ہے۔ جسے باہمی اختلاط سے یہودیوں نے حاصل کیا۔

## حوالہ جات

زمرہ:اقوام
زمرہ:تاریخ بحیرہ روم
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:اناطولیہ کی قدیم قومیں
زمرہ:خط میخنی
زمرہ:قدیم زبانیں
زمرہ:قدیم اناطولیہ کی زبانیں
زمرہ:ایشیا کی معدوم زبانیں
زمرہ:امتزاجی زبانیں
زمرہ:قدیم اقوام
زمرہ:حتی سلطنت
زمرہ:اناطولیہ
زمرہ:ترکیہ کی قدیم تاریخ
زمرہ:قدیم ایشیائی اقوام
زمرہ:مشرق وسطی کے نسلی گروہ
زمرہ:معدوم زبانیں
زمرہ:تاریخ ترکیہ
زمرہ:قدیم آرمینیا
فلپ خوری حتی

امریکی مستشرق۔ لبنان میں پیدا ہوئے۔ بیروت کی امریکی یونیورسٹی میں تعلیم حاصل کی۔ 1915ء میں کولمبیا یونیورسٹی کے مشرقی شعبے میں لیکچرر مقرر ہوئے۔ اور آٹھ سال تک پروفیسر رہے۔ اس کے بعد پرنسٹن یونیورسٹی امریکا چلے گئے۔ 1916ء میں’’ اسلامی ریاست کی ابتدا‘‘ نامی ایک کتاب لکھی لیکن ان کی شہرت ’’تاریخ عرب‘‘ کی وجہ سے ہے جو 1937ء میں شائع ہوئی۔

## حوالہ جات

زمرہ:1886ء کی پیدائشیں
زمرہ:1978ء کی وفیات
زمرہ:عثمانی عرب
زمرہ:لبنانی مسیحی
زمرہ:ہارورڈ یونیورسٹی کا عملہ
زمرہ:لبنانی مورخین
زمرہ:بیسویں صدی کے مؤرخین
زمرہ:لبنانی مارونی
زمرہ:ویکی ڈیٹا سے مطابقت رکھنے والی مختصر تفصیل
زمرہ:عربی انگریزی مترجمین
زمرہ:امریکن یونیورسٹی بیروت کے فضلا
زمرہ:سلطنت عثمانیہ کے مارونی
حجاز

[تصغیر|بائیں|275px|نقشے میں سرخ رنگ پر مشتمل سعودی عرب پر مشتمل ہے جبکہ سبز رنگ 1923ء میں [مملکت حجاز|حجاز پر مشتمل ہے۔]]
تصغیر|بائیں|حجاز
شمال مغربی سعودی عرب کا ایک علاقہ جو بحیرہ قلزم کے مغربی ساحل پر واقع ہے۔ اس کا رقبہ تقریباً ڈیڑھ لاکھ مربع میل ہے۔ مکہ اور مدینہ کے شہر اسی علاقے میں واقع ہیں۔ قدیم و جدید عرب تہذیب کا گہوارہ ہے۔ 1913ء تک سلطنت عثمانیہ کے زیر تسلط رہا۔ 1932ء میں نجد و حجاز کے اتحاد سے سلطنت سعودی وجود میں آئی۔

## تاریخ

File:Flag of Afghanistan pre-1901.svg| خلافت راشدہ کا پرچم (632–661)
File:Umayyad Flag.svg| اموی خلافت کا پرچم (661–750)
File:Abbasid flag.png| خلافت عباسیہ کا پرچم (750–1258)
File:Rectangular green flag.svg| سلطنت فاطمیہ کا پرچم (967–1094)
File:Flag of Ayyubid Dynasty.svg| ایوبی سلطنت کا پرچم (1094–1254)
File:Mameluke Flag.svg| سلطنت مملوک کا پرچم (1254–1517)
File:Ottoman Flag.svg| سلطنت عثمانیہ کا پرچم v(1517–1916)
File:Flag of Hejaz (1917).svg| مملکت حجاز کا پرچم (1916–1925)
File:Flag of Saudi Arabia.svg| مملک العربیہ السعودیہ کا پرچم (1925–تا حال)


## جغرافیہ
خطہ حجاز بحیرہ احمر کے قریب واقع ہے۔ یہ خطہ گہرے رنگ کی ریت کی وجہ سے مشہور ہے۔ حجاز مقدس سروات کے پہاڑی سلاسل پر مشتمل ہے جو نجد کو تہاما سے علاحدہ کرتا ہے۔

## شہر
* جدہ
* مکہ المکرمہ
* مدینہ منورہ
* طائف
* ينبع البحر
* الباحہ (شہر)
* تبوک، سعودی عرب
* بدر
* رابغ
* سبت الالایا
## حوالہ جات

زمرہ:حجاز
زمرہ:بحیرہ احمر
زمرہ:تاریخی خطے
زمرہ:جغرافیہ سعودی عرب
زمرہ:جغرافیہ مشرق وسطی
زمرہ:سعودی عرب کے تاریخی خطے
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:جزیرہ نما عرب
زمرہ:تواریخ اور وقائع کے لیے ویکی گردانی کے سانچے
زمرہ:اسلامی تاریخ کے سانچے
زمرہ:تاریخ اسلامی علوم سانچے
زمرہ:ایشیا کے خطے
زمرہ:مشرق (خطہ)
محمد حتٰی

پیدائش: 1902ء

انڈونیشیا کی تحریک آزادی کے ایک ممتاز رہنما۔ ڈاکٹر محمد حتی یا محمد عطا جاوا کے ایک معزز خاندان میں پیدا ہوئے۔ ابتدائی تعلیم وطن میں حاصل کرنے کے بعد ڈاکر حتی ہالینڈ میں مقیم انڈونشی طلبہ کو منظم کرنے لگے۔ 1924ء میں آپ کو برلیز کی بین الاقوامی مخالفت شہنشاہیت کانفرنس کا صدر منتخب کیا گیا۔ پنڈت نہرو سے ان کی ملاقات بھی اسی موقع پر ہوئی۔ انڈونیشیا واپس آکر انھوں نے ڈاکٹر سوکارنو کے ساتھ مل کر ایک قوم پرست جماعت بنائی اور وطن کی جدوجہد آزادی میں سرگرم حصہ لینے لگے۔دوسری جنگ عظیم میں انڈونیشیا کے مستقبل پر گفت و شنید کے لیے ٹوکیو گئے۔ جب جاپان کے ارباب حل و عقد نے ان کے مطالبات تسلیم نہ کیے تو واپس آکر جاپان کے قبضہ و اقتدار کے خلاف بھی جدوجہد شروع کر دی۔ جاپان کی شکست کے بعد 19 اگست 1945ء کو ڈاکٹر حتی نے انڈونیشیا میں جمہوری حکومت کے قیام کا اعلان کر دیا۔ چند سال تک ہالینڈ سے کش مکش جاری رہی۔ بالاخر انڈونیشیا مکمل آزادی حاصل کرنے میں کامیاب ہوا۔ ڈاکٹر محمد حتی انڈونیشیا کے پہلے وزیر اعظم اور بعد میں نائب صدر بنے۔ 1960ء میں مستعفی ہو گئے۔ 1976ء میں باغیانہ سرگرمیوں کے الزام میں گرفتار کر لیے گئے۔ 

زمرہ:انڈونیشی سیاستدان
زمرہ:انڈونیشی شخصیات
حد

* دوسرے معنوں کے لیے دیکھیے حد (ضدابہام)
شرعی قانون نے " جرم و سزاء " کا جو ضابطہ مقرر کیا ہے اس میں سزائیں تین طرح کی ہیں۔ (1) کفارہ (2) حد (3) تعزیر

## حد
ایسی سزا جو کتاب اللہ اور سنت رسول اللہ (صلی اللہ علیہ وآلہ وسلم) سے ثابت ہے اور ساتھ ہی متعین ہے، اس سزا کو جاری کرنے کا اختیار تو حاکم یا حکومت کو ہے مگر اس میں قانون سازی کا حق کسی کو حاصل نہیں ہے، اس طرح کی سزا کو شریعت میں حد کہتے ہیں جیسے زنا کی پاداش میں سنگساری (رجم)، شراب پینے کے عوض درے سے مارنا یا چور کا ہاتھ کاٹ دینا۔ اسلام میں ان جرائم کا ارتکاب انسانی نہیں احکام خداوندی کی حدود سے تجاوز کرنا ہے اس لیے مجرم کو سزا بھی خدا کی مقرر کردہ ہی دی جاتی ہے۔

## فلسفہ و منطق
فلسفہ اور منطق کی اصطلاح میں حد کے معنی تعریف کے ہیں۔ ’’تعریفات جرجانی ‘‘ میں حد وہ صفات ہیں جو ایک چیز کو دوسرے سے ممیز کرتی ہیں۔ علم الافلاک میں حد برج کے ساتھ ملحقہ علاقے کے معنی میں آتا ہے۔ علم تصوف میں حد سے مراد انسان اور مخلوق ہے اور اس کے مقابلے میں خدا تعالٰی کی ذات کو لامحدود کہا جاتا ہے۔

## حوالہ جات

زمرہ:اسلامی اصطلاحات
زمرہ:اسلامی فوجداری فقہ
زمرہ:مذہب میں سزائیں
زمرہ:ویکی ڈیٹا سے مطابقت رکھنے والی مختصر تفصیل
حدود اللہ

مذہب کی طرف سے انسانی زندگی کی فلاح و بہبود کے لیے بعض حد بندیوں کا نام ہے۔ اسلامی نقطہ نظر سے حدود اللہ کے بنیادی ارکان یہ ہیں۔

1۔ ایمان لانا اور نیک کام کرنا

2۔ ایمان میں اللہ کی وحدانیت اور حضرت محمد رسول اللہ کی رسالت کا ماننا۔

3۔ نیک کاموں میں نماز، روزہ، حج، زکوۃ اور وہ سب احکامِ ربانی شامل ہیں جو بنی نوع سے معاملے کے سلسلے میں قرآن مجید کے ذریعے مسلمانوں کو دیے گئے ہیں۔ جو لوگ حدود اللہ سے تجاوز کرتے ہیں انھیں ظالم قرار دیا گیا ہے۔

**4. ’’حدود‘‘،’’حد‘‘کی جمع ہے اور ’’حد‘‘کے معنی بازرکھنے کے ہوتے ہیں،شرعی اعتبارسے ’’حدود‘‘ان مقررہ سزاؤں کو کہاجاتاہے جواللہ تعالیٰ کے حق کے واسطے متعین ہوںاور ان میں ترمیم یاتبدیلی کاکسی کو حق حاصل نہیں۔شریعت میں پانچ جرائم کی حدودمقرر ہیں:	(1)ڈاکہ(2)چوری(3)زنا(4)تہمت زنا(5)شراب نوشی	: ان پانچ جرائم کی سزاؤں کو حدود کہاجاتاہے۔ان میں پہلی چارسزائیں قرآن کریم سے اورشراب نوشی کی سزا صحابہ کرام رضی اللہ عنہم کے اجماع سے ثابت ہے۔**

**حدود کامقصود یہ ہے کہ مجرم کو تنبیہ ہو اور وہ جرم سے بازآئے،مخلوقِ خدابھی ضرراورنقصان سے محفوظ ومامون ہو اوراسلامی مملکت بھی فسادسے محفوظ رہے۔ حدود کا ثبوت چاروں شرعی دلائل سے ہے ،تفصیل کے لیے متعلقہ کتب کا مطالعہ کیا جا سکتا ہے۔فقط واللہ اعلم فتوی نمبر : 143803200030 : دارالافتاء : جامعہ علوم اسلامیہ علامہ محمد یوسف بنوری ٹاؤن**

**یاد داشت : نبی صلی اللہ علیہ وسلم کی شان میں گستاخی بھی ایک حد ہے، ہر وہ جرم و خطا جس کی دنیاوی و اُخروی سزا مقرر ہے، اسے حدود اللہ کہا جا سکتا ہے، حدود کی حفاظت کا حکم قرآن میں دیا گیا ہے۔**

**وَمَن يَعْصِ اللَّهَ وَرَسُولَهُ وَيَتَعَدَّ حُدُودَهُ يُدْخِلْهُ نَارًا خَالِدًا فِيهَا وَلَهُ عَذَابٌ مُّهِينٌ ﴿النساء: ١٤﴾ اور جو اللہ اور اُس کے رسول کی نافرمانی کرے گا اور اس کی مقرر کی ہوئی حدوں سے تجاوز کر جائے گا اُسے اللہ آگ میں ڈالے گا جس میں وہ ہمیشہ رہے گا اور اس کے لیے رسوا کن سزا ہے (4: 14)**

زمرہ:اسلامی فوجداری فقہ
زمرہ:مذہب میں سزائیں
زمرہ:مذہبی اصطلاحات
حدیبیہ

**حدیبیہ** وہ مقام جہاں صلح حدیبیہ ہوا 
مکہ معظمہ سے 16کلو میٹر دور جانب مدینہ منورہ ایک میدان اور وہاں کے ایک درخت کا نام حدیبیہ ہے۔ یہاں ایک کنواں بھی حدیبیہ کے نام سے مشہور ہے۔ 6ھ میں اس جگہ رسول پاک نے کفار مکہ سے ایک معاہدہ صلح کیا جو صلح حدیبیہ کہلاتا ہے۔ اللہ تعالیٰ نے اس صلح کو فتح مبین قرار دیا۔ یہاں پر 1400 صحابہ نے بیعت کی جسے بیعت رضوان کہا جاتا ہے۔ اس کی وجہ یہ ہے کہ قرآن مجید میں ان بیعت کرنے والوں کو اللہ تعالیٰ کی رضا کی خوشخبری سنائی گئی ہے۔ جدہ سے اس کا فاصلہ تقریباً 48 کلومیٹر ہے آج کل اسے شُمیسی کہتے ہیں

## مزید دیکھیے
* صلح حدیبیہ

## حوالہ جات

زمرہ:اسلامی مقدس مقامات
حر (ضد ابہام)

*حر سندھ میں پیر پگاڑا کے مرید

*حر بن یزید تمیمی واقعہ کربلا کی ایک اہم شخصیت

زمرہ:ضد ابہام صفحات
غار حرا

بائیں|150px|تصغیر|غارِ حراء
تصغیر|وہ پہاڑی جس میں غار حراء واقع ہے۔
مکہ مکرمہ کے قریب واقع پہاڑ جبل نور میں واقع ایک غار، یہ غار پہاڑ کی چوٹی پر نہیں بلکہ اس تک پہنچنے کے لیے ساٹھ ستر میٹر نیچے مغرب کی سمت جانا پڑتا ہے۔ نشیب میں اتر کر راستہ پھر بلندی کی طرف جاتا ہے جہاں غار حرا واقع ہے۔ غار پہاڑ کے اندر نہیں بلکہ اس کے پہلو میں تقریباً خیمے کی شکل میں اور ذرا باہر کو ہٹ کر ہے۔ کم و بیش نصف میٹر موٹے اور پونے دو میٹر تک چوڑے اور تین چار میٹر لمبے چٹانی تختے پہاڑ کے ساتھ اس طرح ٹکے ہوئے ہیں کہ متساوی الساقین مثلث جیسے منہ والا غار بن گیا ہے جس کا ہر ضلع اڑھائی میٹر لمبا اور قاعدہ تقریباً ایک میٹر ہے۔ غار کی لمبائی سوا دو میٹر ہے اور اس کی اونچائی آگے کو بتدریج کم ہوتی گئی ہے۔ غار کا رخ ایسا ہے کہ سارے دن میں سورج اندر نہیں جھانک سکتا۔
نبی کریم جب چالیس سال کے ہوئے تو آپ کے پاس جبرائیل علیہ السلام پہلی وحی لے کر تشریف لائے۔ 

زمرہ:جبرائیل
زمرہ:جغرافیہ سعودی عرب
زمرہ:حج
زمرہ:سعودی عرب کے پہاڑ
زمرہ:سعودی عرب کے غار
زمرہ:عصر نبوی
زمرہ:غار
زمرہ:نام مقامات ضد ابہام صفحات
زمرہ:ضد ابہام صفحات
حرام (اصطلاح)

**حرام** : وہ کام جس کا ترک کرنا ضروری ہے ہو اور اس کو کرنا لازماً ممنوع ہو اس کا ثبوت بھی قطعی ہو اور اس کی ممانعت کے لزوم پر دلالت بھی قطعی ہو، اس کا انکار کفر ہو اور اس کام کو کرنے والا عذاب کا مستحق ہو خواہ وہ دائماً اس کام کو کرے یا احیاناً اس کا ارتکاب گناہ کبیرہ ہے۔

## [[شریعت]] اسلامی کی اصطلاح
اسلام میں حرام اس چیز کے لیے بولا جاتا ہے جس کی حرمت صاف الفاظ میں قرآنی حکم اور حدیث متواتر سے ثابت ہو، یعنی ایسی دلیل جس میں شک کی کوئی گنجائش نہ ہو۔ جیسے مردار، خون، خنزیر کا کھانا اور ناحق قتل، بدکاری، سود، شراب نوشی، والدین کی نافرمانی، غیبت اور جھوٹ بولنا وغیرہ سب اسلام میں حرام ہیں اور ان سے بچنا ہر مسلمان کے لیے ضروری ہے۔

اسلامی فقہ میں حرام کی اصطلاح فرض کے مقابل ہے۔ اگر کوئی مسلمان ان کی حرمت کا انکار کرے تو اس پر حکم کفر جاری کیا جاتا ہے۔ جبکہ بلا عذر شرعی اسے اپنانے والا فاسق اور سزا کا مستحق ہوتا ہے۔
اس کی مثال ہے یتیم کا مال ظلماً کھانا، اس کی ممانعت بھی قطعی ہے کیونکہ قرآن کریم میں اس کی ممانعت کا ثبوت ہے اور ممانعت کے لزوم پر دلالت بھی قطعی ہے کیونکہ اس کے مرتکب پر عذاب کی وعید ہے، قرآن مجید میں ہے۔
ان الذین یا کلون اموال لیتمی ظلماً انما یاکلون فی بطونھم ناراً وسیصلون سعیرا۔ (النسا : 10)
بے شک جو لوگ ظلماً یتیموں کا مال کھاتے ہیں وہ اپنے پیٹوں میں دوزخ کی آگ بھر رہے ہیں اور وہ عنقریب دوزخ میں داخل ہوں گے۔
اس کی دوسری مثال ہے زنا کرنا، اس کی ممانعت کا ثبوت قطعی ہے کیونکہ قرآن مجید میں ہے :
ولاتقربوا الزنی انہ کان فاحشۃ وسآء سبیلاً (بنی اسرائیل/اسراء :32)
اور زنا کے قریب مت جائو کیونکہ یہ بے حیائی کا کام ہے اور برا راستہ ہے۔
اس کی ممانعت کے لزوم پر دلالت بھی قطعی ہے کیونکہ قرآن مجید میں ہے :
الزانیۃ والزانی فاجلدوا کل واحد منھما مانۃ جدۃ (النور : 2)
زانیہ عورت اور زانی مرد ہر ایک کو سو کوڑے مارو۔ اور اگر شادی شدہ زنا کریں تو ان کو رجم (سنگسار) کر دیا جائے گا
یہ تواتر معنوی سے ثابت ہے اور تواتر بھی دلیل قطعی ہے۔

## مزید دیکھیے
* مسجد الحرام
* حرام مغز
* حرم

زمرہ:اسلام میں حلال و حرام
زمرہ:اسلامی اصطلاحات
زمرہ:اسلامی تعلیم
زمرہ:اسلامی ثقافت
زمرہ:اصول فقہ
زمرہ:شرعی قانونی اصطلاحات
زمرہ:شریعت
زمرہ:شریعت اسلامی میں عربی الفاظ اور جملے
زمرہ:فقہ
زمرہ:قرآنی اصطلاحات
زمرہ:مذہبی اصطلاحات
حلف الفضول

عرب کے زمانۂ جاہلیت میں امن و امان کے قیام کے لیے کیا جانے والا ایک معاہدہ جس میں آنحضرت  نے بھی شرکت کی تھی جب آپ کی عمر مبارک 20 سال تھی۔
## معاہدہ کی شرائط
یہ معاہدہ حرب فجار کے بعد قریش اور بنی قیس کے درمیان ذي القعدة سنہ 590ء میں طے پایا۔ معاہدے میں تمام قبائل نے مل کر عہد کیا کہ:
# ہم مظلوموں کا ساتھ دیں گے، خواہ وہ کسی قبیلے کے ہوں یہاں تک کہ ان کا حق ادا کیا جائے۔ 
# ملک میں ہر طرح کا امن و امان قائم کریں گے۔ 
# مسافروں کی حفاظت کریں گے۔ 
# غریبوں کی امداد کرتے رہیں گے۔ 
# کسی ظالم یا غاصب کو مکہ میں نہیں رہنے دیں گے۔ 
## قابل فخر معاہدہ
محمد نے اس معاہدے میں شرکت کی کیونکہ یہ امن و امان کا معاہدہ تھا۔ اس لیے آپ اس کو بہت پسند فرماتے تھے۔ آپ کے نزدیک اس معاہدے کی اتنی اہمیت تھی کہ زمانۂ رسالت میں بھی اس کا تذکرہ کرتے ہوئے فخر محسوس کرتے کہ اس معاہدے کے مقابلے میں مجھ کو سرخ رنگ کے اونٹ بھی دیے جاتے تو میں نہ لیتا اور اگر اب بھی شرکت کے لیے بلایا جائے تو میں اسے قبول کروں گا۔ اس سے یہ بات واضح ہوتی ہے کہ محمد  کو امن و امان کس قدر پسند تھا جبکہ وہ قبائلی دور تھا۔ 
## وجہ تسمیہ
اس تاریخی معاہدہ کو * حلف الفضول* اس لیے کہتے ہیں کہ قریش کے اس معاہدہ سے بہت پہلے مکہ میں قبیلہ* جرہم* کے سرداروں کے درمیان بھی بالکل ایسا ہی ایک معاہدہ ہوا تھا۔ اور چونکہ قبیلۂ جرہم کے وہ لوگ جو اس معاہدہ کے محرک تھے ان سب لوگوں کا نام *فضل* تھا یعنی 
* فضل بن حارث 
* فضل بن وداعہ 
* فضل بن فضالہ اس لیے اس معاہدہ کا نام *حلف الفضول* رکھ دیا گیا،یعنی ان چند آدمیوں کا معاہدہ جن کے نام *فضل* تھے۔) 
معاہدہ حلف الفضول عبد اللہ بن جدعان التيمي القرشي کے گھر پر ہوا تھا جوقریش کے سردار تھے اور اس کا مقصد اتحاد و میل ملاپ کی فضا پیدا کرنا تھا۔

## مزید دیکھیے
* حرب فجار

## حوالہ جات

زمرہ:اسلامی اصطلاحات
زمرہ:تاریخ جزیرہ نما عرب
زمرہ:عصر نبوی
حزب اختلاف

ہر جمہوری ملک کی مجلس قانون ساز میں مختلف پارٹیاں ہوتی ہیں۔ جن میں سے ایک یا ایک سے زیادہ جماعتیں آپس میں ملی جلی حکومت قائم کر لیتی ہیں۔ باقی جو جماعتیں مجلس قانون ساز میں رہ جاتی ہیں انھیں قدرتی طور پر بر سر اقتدار جماعت سے اصولی اختلاف ہوتے ہیں۔ جن کی بنا پر وہ بالعموم حکومت وقت کی پالیسیوں پر معترض رہتی ہیں۔ ایسی جماعتوں کو حزب مخالف کے نام سے یاد کیا جاتا ہے۔ برطانوی سیاست میں حزب مخالف کو بھی اتنی ہی ذمے دار جماعت خیال کیا جاتا ہے۔ جتنا بر سر اقتدار جماعت کو ۔


زمرہ:سیاسی اصطلاحات
زمرہ:ویکی ڈیٹا سے مختلف مختصر وضاحت
زمرہ:مجالس قانون ساز
حر بن یزید تمیمی

**حر بن یزید ریاحی** شہدائے کربلا میں سے تھے۔ جنھوں نے واقعہ کربلا میں حسین ابن علی علیہ السلام کی فوج میں شمولیت اختیار کی۔

بنو تمیم کے ایک فوجی سردار تھے۔ ابن زیاد نے امام حسین علیہ السلام کے آنے کی خبر سن کر سب سے پہلے اسی کی سرکردگی میں ایک ہزار سپاہیوں کا ایک دستہ روانہ کیا وہ امام حسین علیہ السلام کے دائیں بائیں لگا رہے اور انھیں میدان کربلا میں لے آئے۔ اس وقت اسے یہ خیال نہیں تھا کہ معاملہ اس حد تک پہنچ جائے گا۔ لیکن جب اس نے دیکھا کہ ابن زیاد بالکل سمجھوتے پر نہیں آتا تو اپنے سابقہ رویے پر متاسف ہوا اور تلافی مافات کے طور پر جنگ شروع ہونے سے قبل اپنے بھائی، بیٹے اور غلام سمیت حضرت امام حسین علیہ السلام کے ساتھ مل گیا اور انہی کے ہمراہ بہادری سے لڑتے ہوئے شہادت پائی۔

حر نے شب عاشور ساری رات جاگنے کے بعد فیصلہ کیا کہ حق یقیناً آلِ رسول  کے ساتھ ہے اس لیے انھوں نے جا کر حسین ابن علی علیہ السلام سے معافی مانگی۔ حسین ابن علی علیہ السلام نے انھیں معاف کر دیا اور **حر** کا خطاب دیا جس کا مطلب ہے آزاد۔ اور فرمایا کہ تو دنیا اور آخرت میں آزاد ہے۔

## نسب اور پس منظر
الحر کے قبائلی سلسلے میں معمولی تضادات مختلف تاریخی حوالوں میں نظر آتے ہیں۔ *[[دائرۃ المعارف الاسلامیہ|انسائیکلوپیڈیا آف اسلام]]* نے ان کا مکمل لقب الحر بن یزید ابن ندجیہ ابن کعب بن عتاب ابن الحارث ابن عمرو بن حمان الریحی ال یربوعی التمیمی دیا ہے۔  الطبری کے ایک بیان میں، زکریا ابن یحیٰ الدار نے الحر کو عراق کے شہر کوفہ میں واقع قبیلہ بنو تمیم سے تعلق رکھنے والے یربوعی ریاحی کی اولاد کے طور پر بیان کیا ہے۔  یہ الحر کا سب سے زیادہ قبول شدہ نسب ہے جس میں الحر ابن یزید التمیمی کا مختصر خطاب ہے۔ تاہم، الحسین بن عبد الرحمٰن کی طرف سے نقل کردہ الطبری کا ایک اور بیان الحر بن یزید الحنظلی کے لقب کو بیان کرتا ہے، جس کا سلسلۂ نسب ایک مختلف قبیلہ بنو نحل ہے ۔ 
## مزید دیکھیے
* فہرست شہدائے کربلا
## حوالہ جات

زمرہ:اصحاب امام حسین
زمرہ:بنو تمیم
زمرہ:حسین ابن علی
زمرہ:ساتویں صدی کی شخصیات
زمرہ:مسلمان شہدا
زمرہ:مقتولین کربلا
زمرہ:سانحۂ کربلا
زمرہ:61ھ کی وفیات
زمرہ:ساتویں صدی کے مسلمان
زمرہ:تابعین
زمرہ:مسلم جوامع
زمرہ:تیز دھار والے ہتھیاروں سے اموات
حرم (موقع)

**حرم** اور احترام ایک مادہ سے ہیں حرم اور حرام وہ جگہ یا چیز ہے جس کی عزت یا حرمت کی جائے۔ مکہ معظمہ یا مدینہ منورہ کے شہروں کو الحرمین الشریفین کہتے ہیں۔ کیونکہ اول الذکر میں خانہ کعبہ ہے اور آخر الذکر میں پیغمبر اسلام محمد بن عبد اللہ کا روضہ اطہر ہے۔ بیت المقدس کی مسجد اقصی کا شمار بھی حرم میں ہوتا ہے۔
بادشاہی محلات کے زنانہ حصہ کو بھی حرم کہا جاتا ہے۔ بادشاہ یا سردار کی بیوی یا بیویوں کو بھی یہی لقب دیا گیا ہے کیونکہ وہ ایسے علاقے میں رہتی تھیں جسے قابل احترام سمجھا جاتا تھا۔ اور وہاں کسی غیر کو جانے کی اجازت نہیں ہوتی تھی۔
اہل تشیع حضرات اپنے چودہ معصومین کے مزارات کو بھی حرم کہتے ہیں۔ مسجد نبوی میں واقع حرم نبوی اس سلسلے کی پہلی لڑی ہے۔ اس کے علاوہ خاندان عصمت کے خاص ہستیوں کے مزارات بھی حرم کہلاتے ہیں۔

زمرہ:اسلامی اصطلاحات
زمرہ:عربی الفاظ اور جملے
زمرہ:مذہبی اصطلاحات
زمرہ:ویکی ڈیٹا سے مختلف مختصر وضاحت
زمرہ:معماری مساجد
زمرہ:اسلامی مقدس مقامات
زمرہ:مدینہ
زمرہ:مکہ
زمرہ:قرآنی اصطلاحات
ہجو

ہجو:  بدگوئی، غیبت، نظم میں برا کہنا۔ ایسا کلام یاایسی نظم خواہ کسی بھی ہیئت میں ہو۔ جس میں کسی کی مخالفت میں اس پر طنز کیا جائے یا اس کا مذاق اڑایا جائے۔ اردو ادب میں میر کی ہجویات اورسودا کی ہجویات مشہور ہیں۔ 

سودا نے میر تقی میر کی ہجو میں جو قطع کہا ہے وہ کامیاب اور فنکارانہ طنز کی بہترین مثال ہے۔   

زمرہ:اردو ادب کی اصطلاحات

زمرہ:اصناف ادب
لاہور سٹاک ایکسچینج

**لاہور سٹاک ایکسچینج** (گارنٹی) لمیٹڈ اکتوبر 1970 کو سکیورٹیز اینڈ ایکسچینج کمیشن آرڈینینس 1969 کے تحت وجود میں آئی۔ آغاز میں اس کے ارکان کی تعداد 63 تھی جو اب بڑھ کر 650 ہو چکی ہے۔ لاہور سٹاک ایکسچینج نے فیصل آباد اور سیالکوٹ میں تجارت کے لیے اپنی برانچیں کھول رکھی ہیں۔

## لاہور سٹاک ایکسچینج انڈیکس
لاہور سٹاک ایکسچینج انڈیکس 25 کمپنیوں پر مشتمل ہے جو کس مفروضے پر مشتمل ہے کہ تمام راءیٹ اور بونس حصص صرف لسٹڈ سرمائے میں اضافے کا سبب بنتے ہیں۔

لاہور سٹاک ایکسچینج
زمرہ:پاکستان کی سٹاک ایکسچینج
زمرہ:پاکستان میں 1970ء کی تاسیسات
زمرہ:لاہور سانچے
سٹاک ایکسچینج
زمرہ:پاکستان سٹاک ایکسچینج
زمرہ:1970ء میں تاسیس پاکستانی کمپنیاں
زمرہ:پاکستان سٹاک ایکسچینج میں مندرج کمپنیاں
زمرہ:پاکستانی مرافقات
پرزہ

ریزَہ 					 				پَرَخْچا 					 				دَھجّی 					 				رُقْعَہ 					 

a scrap (com. of paper); piece, bit, part, component (of); rag; frippery; nap (of cloth); down (of birds)

زمرہ:اشیاء

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
میکانیات

**میکانیات** طبیعیات کی وہ شاخ ہے جس میں طبیعی جسم (physical bodies) کے رویوں، ان کی حرکات اور پھر اس کے نتیجے میں ماحول میں ہونے والی تبدیلیوں کا مطالعہ کیا جاتا ہے، بطور خاص جب کہ ان پر کوئی قوت لگائی جا رہی ہو۔
نیز میکانیات کی تعریف یوں بھی کی جا سکتی ہے، میکانیات طبیعیات کی وہ شاخ ہے جس میں ہم اس جسم کی خصوصیات کا مطالعہ کرتے ہیں جو کسی قوت کے زیر اثر حرکت میں میں ہو۔

زمرہ:میکانیات
زمرہ:میکانیکی انجینئری
زمرہ:طبیعیات کے ذیلی شعبہ جات
زمرہ:طبیعیاتی تصورات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سائنس
زمرہ:سکونیات
زمرہ:کلاسیکی میکانیات
زمرہ:قدری میکانیات
مرزا

مرزا (Mirza) (تلفظ: /ˈmɜːzə/ یا /mɪəˈzɑː/;[1] فارسی: میرزا; ترکی, ازبک: mirzo; روسی: мурза; بشکیر мырҙа (mïrða); قفقازی: мырзэ) (تاتاری اشرافیہ میں مورزا؛ اردو: مرزا) کا ماخذ فارسی ہے جو شہزادہ یا اشرافیہ کے لقب کے طور پر استعمال ہوتا ہے۔

## مزید دیکھیے
* مرزا صاحباں کی مکمل داستان
* سوہنی مہینوال
* سوہاوہ مرزا
* مرزا مغل
* ثانیہ مرزا
* مرزا قلیچ بیگ
* بیگ
* مرزا غالب
* مرزا محمد ہادی رسوا
* مرزا فرحت اللہ بیگ
* مرزا حامد بیگ

زمرہ:کردار
مرزا خان

**مرزا خان** (انگریزی میں Mirza Khan) مرزا صاحبہ کے پنجابی رومانوی داستان کا ہیرو ہے۔ مرزا خان المعروف مرزا، دان آباد کے کھرل قبیلے کے سردار ونجل خان کا بیٹا تھا۔ دان آباد، فیصل آباد ڈوژن کے ضلع جڑانوالا کا ایک قصبہ ہے۔

مرزا کو تعلیم کی غرض سے اپنے رشتہ داروں کے گھر بھیجا گیا، جو کھیوہ میں تھا۔ اور یہاں ہی اس کی ملاقات صاحبہ سے ہوئی اور وہ اس کی محبت میں گرفتار ہوا۔ مرزا صاحبہ رشتہ دار تھے اور بچپن سے ہی اکٹھے رہے اور اکٹھے پلے بڑھے تھے، کیونکہ مرزا کو چھوٹی عمر میں ہی پڑھنے کے لیے صاحبہ کے گھر بھیجا گیا تھا۔

## مزید دیکھیے

*ہیر رانجھا
*لیلہ مجنوں
*سسی پنوں
*سوہنی مہیوال
*نوری جام تماچی

زمرہ:کردار
حسن عسکری (ضد ابہام)

**حسن عسکری** ایک نام جس سے یہ شخصیات مراد ہو سکتی ہیں:

*حسن بن علی عسکری - گیارہویں امام
*پروفیسر حسن عسکری - مشہور افسانہ نگار اور نقاد
حسین ابن علی (ضد ابہام)

*حسین ابن علی* ایک نام ہے جس سے مندرجہ ذیل شخصیات مراد ہو سکتی ہیں:

* حسین بن علی:رسولِ اسلام محمد صل اللہ علیہ وآلہ وسلم کے نواسے اور خلیفۂ راشد علی بن ابی طالب کے صاحبزادے تھے ۔
* حسین بن علی (شریفِ مکہ): شریفِ مکہ، قائدِ عظیم عرب بغاوت اور موجودہ اردنی شاہی خاندان کے جدِ امجد۔
* حسین بن علی: تونس کے حسینی دور کے پہلے "بای" (حاکم) تھے ۔
* حسین بن علی صیمری: عراق کے ایک فقیہ اور قاضی، فقہِ حنفی عالم دین تھے ۔
حسین ابن علی (شریف مکہ)

**[[سید]] [[حسین]] ابن علی** ہاشمی تھے۔ یہ اہل بیت سے ہونے کی وجہ سے 1908ء میں شریف مکہ بنے۔ پہلی جنگ عظیم میں جب انگریزوں کو ترکوں کے خلاف کو کوئی کامیابی حاصل نہیں ہو رہی تھی ایک انگریز جاسوس لارنس آف عریبیہ کے ساتھ مل کر خلافت عثمانیہ کے خلاف بغاوت کر دی جس کے نتیجے کے طور پر ترکوں کو شکست ہوئی۔

حسین ابن علی نے برطانیوں اور تھامس لارنس کا ساتھ دیا اور سلطنتِ عثمانیہ کے خلاف 1915ء میں جنگ شروع کیا جس سے سارے عرب ممالک سے عثمانی تسلّط ختم ہو گیا اور پھر مشرقِ وسطی پر دونوں برطانوی اور فرانسیسی تسلط قائم ہو گئے۔ حسین بن علی نے مدینہ المنوّرہ کا عثمانی گورنر عمر فخرالدین پاشا کے خلاف مدینہ المنوّرہ پر قبضہ کرنے کے لیے دو سال محاصرہ کیا۔

اس کے دو بیٹے دونوں عراق اور اردن کے بادشاہ بنے ۔ اس کے ایک بیٹے امیر فیصل کو برطانیوں نے عراق کا اور دوسرے بیٹے کو اردن کے بادشاہ بنائے جو آج تک اردنی شاہی خاندان کا سلسلہ جاری ہے۔

1924ء میں نجد کے فرمانروا ابن سعود سے شکست کھا کر تخت سے دست بردار ہوئے۔ 1924ء سے 1931ء تک قبرص میں جلاوطن رہنے کے بعد اردن کے درالحکومت عمان میں وفات پائی۔

## بیرونی روابط

* عرب بغاوت
* سلطنت عثمانیہ کی تقسیم
* فرانسیسی تعہد برائے سوریہ اور لبنان
* مملکت عراق (تعہدی انتظامیہ)
* ہاشمی شاہی سلسلہ

## حوالہ جات

زمرہ:1850ء کی دہائی کی پیدائشیں
زمرہ:1854ء کی پیدائشیں
زمرہ:1931ء کی وفیات
زمرہ:استنبول کی شخصیات
زمرہ:انیسویں صدی کے خلفاء
زمرہ:بنو حسن
زمرہ:بیسویں صدی کی عرب شخصیات
زمرہ:بیسویں صدی کے خلفاء
زمرہ:پرچموں کے نمونہ ساز
زمرہ:تاریخ سعودی عرب
زمرہ:جدہ کی شخصیات
زمرہ:چرکیس نژاد عثمانی شخصیات
زمرہ:سلطنت عثمانیہ کی سیاست
زمرہ:شریف مکہ
زمرہ:عثمانی دور کی تاریخ سعودی عرب
زمرہ:عثمانی سنی مسلم
زمرہ:عثمانی عرب
زمرہ:عثمانی عرب قوم پرست
زمرہ:عرب بغاوت
زمرہ:عرب سیاستدان
زمرہ:علوی
زمرہ:فعالیت پسند آزادی
زمرہ:قسطنطنیہ کی شخصیات
زمرہ:مکی شخصیات
زمرہ:ہاشم خاندان
زمرہ:انیسویں صدی کی عرب شخصیات
زمرہ:وحدت عرب
زمرہ:ویکی ڈیٹا سے مختلف مختصر وضاحت
زمرہ:چرکیس نژاد کی عرب شخصیات
زمرہ:انیسویں صدی کی عثمانی شخصیات
زمرہ:اسلام اور مسیحیت
زمرہ:موضوعات اسلام اور یہودیت
زمرہ:تخت سے دستبردار فرماں روا
زمرہ:1853ء کی پیدائشیں
زمرہ:استنبول میں پیدا ہونے والی شخصیات
زمرہ:سعودی سیاست دان
زمرہ:عثمانی سیاست دان
زمرہ:بیسویں صدی کی عثمانی شخصیات
زمرہ:سلطنت عثمانیہ میں 1910ء کی دہائی
زمرہ:عرب مسلم شخصیات
زمرہ:اسلام
زمرہ:شاہی خاندان
زمرہ:قسطنطنیہ میں پیدا ہونے والی شخصیات
زمرہ:جنگ عظیم اول کی شخصیات
زمرہ:تاریخ اردن
زمرہ:عرب بادشاہ
زمرہ:مسلم حکمران
زمرہ:سعودی شخصیات
حطیم

تصغیر|خطیم نمبر 5 پر واقع ہے
تصغیر|حطیم
**حطیم** یا **حجر اسماعیل** خانہ کعبہ کے شمال کی طرف ایک دیوار ہے، جس کو قربان گاہ کہتے ہیں جو (حج کی قربانی کے ذبح ہونے کا مقام ہے)۔ اس دیوار کے متعلق کہا جاتا ہے کہ وہ خانہ کعبہ میں شامل تھی۔ حطیم شریف کی چوڑائی 30 اِنچ (90 سینٹی میٹر) ہے اور اونچائی 1.5 میٹر (4.9 فُٹ) ہے۔

## مزید دیکھیے

## حوالہ جات

زمرہ:اصطلاحات حج
زمرہ:حج
زمرہ:کعبہ
زمرہ:مسجد الحرام
حفصہ (نام)

**حفصہ** ایک عربی خاتون نام ہے۔ یہ نام مسلمانوں میں بہت مقبول ہے کیونکہ امہات المؤمنین میں سے ایک نام ہے۔

## مشہور افراد

* حفصہ بنت عمر (605ء – 665ء)، حضرت عمر کی صاحبزادی اور ام المومنین
* حفصہ بنت سیرین (651ء - 719ء) ، محمد ابن سیرین کی بہن اور اسلامی عہد زریں کی عالمہ
* حفصہ سلطان (1479ء - 1534ء)، سلطان سلیم اول کی زوجہ اور سلطان سلیمان القانونی کی والدہ

## حوالہ جات

زمرہ:عربی زنانہ ذاتی نام
زمرہ:ذاتی نام
زمرہ:ویکی ڈیٹا سے مختلف مختصر وضاحت
حفیظ ہوشیار پوری

**حفیظ ہوشیار پوری** اردو شاعر کراچی(سندھ) , پاکستان۔
## ولادت
دیوان پور۔ ضلعجھنگ(پنجاب) - پاکستان میں 5 جنوری 1912ء میں پیدا ہوئے۔

## نام
قلمی نام حفیظ ہوشیارپوری اصل نام عبد الحفیظ سلیم ہے نام والد شیح فضل محمد ہے۔
## تعلیم
ابتدائی اور ثانوی تعلیم ہوشیار پور میں پائی۔ 1933ء میں گورنمنٹ کالج لاہور سے بی اے کیا اور 1936ء میں ایم اے فلسفہ میں کامیاب ہوئے۔
## ملازمت
کچھ مدت میاں بشیر احمد صاحب کے ساتھ انجمن ترقی اردو کے سیکرٹری بھی رہے۔ پھر آل انڈیا ریڈیو سے وابستہ ہو گئے۔ قیام پاکستان کے بعد ریڈیو پاکستان کراچی میں پروگرام ڈائریکٹر مقرر ہوئے۔ لاہور ریڈیو اسٹیشن کے ڈائریکٹر بھی رہے۔ پھر ریڈیو پاکستان کے ڈپٹی ڈائریکٹر جنرل بھی مقرر ہوئے۔ شاعری کا شغف بچپن سے تھا۔ مولانا غلام قادر گرامی کے فیضان صحبت نے ان کے مذاق سخن کو اور سنوارا۔ غزل اور نظم دونوں میں طبع آزمائی کی ہے۔ مگر غزل ان کا محبوب موضوع رہا۔ مشہور شاعر ناصر کاظمی انہی کے شاگرد تھے۔ تاریخ گوئی میں خاص ملکہ حاصل تھا۔
* مدیر "پھول" لاہور
* مدیر "تہذیب نسواں" لاہور
* ملازمت ،ریڈیو پاکستان .اسلام آباد

## وفات
10 جنوری 1973ء کراچی (سندھ) - پاکستان میں فوت ہوئے۔ 

## مجموعۂ کلام
’’مقام غزل‘‘ ان کے انتقال کے بعد شائع ہوا۔ بحوالۂ:پیمانۂ غزل(جلد دوم)،محمد شمس الحق،صفحہ:29

## نمونہ کلام

تمام عمر تیرا انتظار ہم نے کیا
اس انتظار میں کس کس سے پیار ہم نے کیا

محبت کرنے والے کم نہ ہوں گے
تیری محفل میں لیکن ہم نہ ہوں گے

اگر تو اتفاقاً مل بھی جائے
تیری فرقت کے صدمے کم نہ ہوں گے

زمانے بھر کے غم اور اک ترا غم
یہ غم ہوگا تو کتنے غم نہ ہوں گے

## حوالہ جات

زمرہ:1912ء کی پیدائشیں
زمرہ:اردو شعرا
زمرہ:پاکستانی شعرا